Document ID: 32012R0195
Publication Date: 2012-03-08

Title and Content:
VYKONÁVACIE NARIADENIE KOMISIE (EÚ) č. 195/2012
z 8. marca 2012,
ktorým sa stanovujú predajné ceny Únie, pokiaľ ide o rybárske výrobky uvedené v prílohe II k nariadeniu Rady (ES) č. 104/2000 na rybársky rok 2012
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhov s výrobkami rybolovu a akvakultúry (1), a najmä na jeho článok 25 ods. 1 a 6,
keďže:
(1)
Predajné ceny Únie treba stanoviť pre každý z výrobkov uvedených v prílohe II k nariadeniu (ES) č. 104/2000 pred začiatkom rybárskeho roka na úrovni najmenej rovnej 70 % a neprevyšujúcej 90 % orientačnej ceny.
(2)
V nariadení Rady (EÚ) č. 1388/2011 (2) sa stanovujú orientačné ceny na rybársky rok 2012 pre všetky príslušné výrobky.
(3)
Trhové ceny sa značne odlišujú v závislosti od druhov a od toho, ako sa výrobky prezentujú, najmä v prípade kalmára a merlúzy.
(4)
Pre rozličné formy a prezentácie zmrazených výrobkov vyložených v Únii by sa preto mali stanoviť rozličné konverzné faktory, aby sa určila cenová hladina, na základe ktorej sa stanovia intervenčné opatrenia ustanovené v článku 25 ods. 2 nariadenia (ES) č. 104/2000.
(5)
Toto nariadenie by sa malo uplatňovať so spätnou platnosťou od 1. januára 2012, aby sa nebránilo fungovaniu intervenčného systému v roku 2012.
(6)
Opatrenia stanovené v tomto nariadení sú v súlade so stanoviskom Riadiaceho výboru pre rybárske výrobky,
PRIJALA TOTO NARIADENIE:
Článok 1
Predajné ceny výrobkov Únie podľa článku 25 ods. 1 nariadenia (ES) č. 104/2000 platné počas rybárskeho roku 2012 v zmysle prílohy II k uvedenému nariadeniu, ako aj formy prezentácie a konverzné faktory, ktoré sa na ne vzťahujú, sú uvedené v prílohe k tomuto nariadeniu.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Uplatňuje sa od 1. januára 2012.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 8. marca 2012

Classification:
Level 1 Topics: 100148
100157
100156
Level 2 Topics: 100207
100257
100252
Level 3 Topics: 1258
2489
2656
3544
All Topics: 1025
2437
2664
2743